recursal/SuperWikiNEXT-32B huggingface dataset:
**தி சம்மர் ஆப் சங்கய்லே** என்பது (லிதுவேனியா மொழி: **Sangailės vasara**) லிதுவேனியா மொழி நாடகம் சார்ந்த திரைப்படம் ஆகும். இதன் இயக்குனர் ஆலன்டி கவைடி. இப்படம் பெர்லின் திரைப்பட விழாவில் பரந்த தோற்ற பிரிவில் திரையிடப்பட்டது. 2015 ஆம் ஆண்டிற்கான சண்டேன்ஸ் திரைப்பட விழாவில் இப்படத்திற்குச் சிறந்த இயக்குனர் விருது கிடைத்தது. அதேபோல் வெள்ளி கொக்கு விருது வரிசையில் சிறந்த திரைப்படம், சிறந்த நடிகை (Julija Steponaityte), சிறந்த தொகுப்பு வடிவமைப்பு (Ramunas Rastauskas) ஆகியவற்றுக்கு விருது கிடைத்தது. சிறந்த வெளிநாட்டு மொழிப்படமாக தேர்ந்தெடுக்கப்பட்ட இப்படம் பின்னர் 88வது அகாதமி விருதில் பரிந்துரைக்கப்படவில்லை. இப்படம் சென்னை சர்வதேச திரைப்பட விழாவில் ரஷ்ய கலாச்சார மையத்தில் திரையிடப்பட்டது.

கதை
---

விமான சாகசங்களால் கவரப்பட்ட சன்காய்லே என்ற 17 வயது பெண் அவ்வளவாக விமானத்தில் பறக்கும் அளவு தைரியம் இல்லதவளாக இருக்கிறாள். அவள் கிராமத்திற்கு அருகில் கோடைவிழாவில் நடக்கும் விமான கண்காட்சியைக் காணச் செல்லும்போது அங்கே தன்னைப்போல் அல்லாமல் வித்தியாச குணம் கொண்ட பெண்ணான அவள் வயதே ஆன ஆஸ்டே என்பவளைச் சந்திக்கிறாள். ஆஸ்டேயின் வாழ்க்கை சுவாரச்சியங்கள் இவளிடம் தொற்றிக் கொள்கிறது. இருவரும் காதலர்களாக நெருக்கமாகிறார்கள். தன் பதின் பருவத்தே உள்ள விமான சாகசத்திற்குத் தோழியின் உறுதுணை கிட்டுகிறது.

மேற்கோள்கள்
-----------

1. ↑  "Panorama 65th Berlinale". *Berlinale*. 18 ஜனவரி 2015 அன்று மூலம் பரணிடப்பட்டது. 18 January 2015 அன்று பார்க்கப்பட்டது.
2. ↑  Puig, 'Me & Earl wins top 2 Sundance awards' (1 February 2015). "Claudia".. பார்த்த நாள்: 1 February 2015.
3. ↑  Aguilar, Carlos. "35 Films That Could Become Foreign Language Oscar Submissions". *Indiewire*. 20 மார்ச் 2016 அன்று மூலம் பரணிடப்பட்டது. 31 August 2015 அன்று பார்க்கப்பட்டது.
4. ↑  சென்னை சர்வதேச பட விழா | ரஷ்ய கலாச்சார மையம் | 13.1.2016 படங்களின் அறிமுகப் பார்வை தி இந்து தமிழ் 13 சனவரி 2016
ஸ்ரீ காசி நாட்டுக்கோட்டை நகரச்சத்திரம்.
காசி **நாட்டுக் கோட்டை நகரத்தார் சத்திரம்** 1813-ஆம் ஆண்டு முதல் செயல்படுகிறது. இச்சத்திரம் காசி விஸ்வநாதர் கோயிலுக்கு மிக அருகில் ஒரு நாற்சந்தியில் உள்ள *கோதவுலியா* (குதிரைகள் நிறுத்துமிடம்) எனும் பகுதியில் சுசீலா திரையரங்கத்திற்குப் பின்னால் காசி நாட்டுக்கோட்டைச் சத்திரம் அமைந்துள்ளது. வாடகை வண்டி ஓட்டிகளிடம் **நாட் கோட் சத்தர்** என்று கூறினால் இச்சத்திரத்திற்கு கொண்டு சேர்ப்பார்கள்.

நாட்டுக்கோட்டை நகரத்தார் சத்திரம் ஒரு மடம் போன்ற அமைப்பாகும். இங்கு ஒரு சிவலிங்கம் கோயில் உள்ளது. தமிழ்நாட்டிலிருந்து காசிக்குச் செல்பவர்களுக்கு மட்டும் இச்சத்திரத்தில் தங்குமிடம், மூன்றுவேளை உணவு வசதிகளுக்கு சிறு அளவில் கட்டணம் பெறப்படுகிறது. மேலும் கட்டணம் இன்றி தங்கும் பெரிய அறைகளும் உள்ளது. இச்சத்திரம் நாட்டுக்கோட்டை நகரத்தார் சமூக அமைப்பினரால் பராமரிக்கப்படுகிறது.

சிறப்பு
-------

* காசி விஸ்வநாதர் கோயிலை பூட்டுவதற்கு முன்னர் நடைபெறும் இராக்கால பூஜையின் போது, அன்றாடம் இந்த சத்திரத்திலிருந்து பூஜைக்கான பால், பழம், பூக்களுடன், மேள தாளத்துடன் சென்றுடன் காசி விஸ்வநாதர் வழிபாடு நடைபெறும்.

* இச்சத்திரத்திற்கு சொந்தமாக, காசி நகரத்தில் பாயும் கங்கை ஆற்றின் கரையில் சிக்புரா பகுதியில் 62,000 சதுர அடி பரப்பில் **நந்தவனம்** உள்ளது.

* இச்சத்திரத்திற்கு சொந்தமான காசி விசாலாட்சி கோயிலை நாட்டுக்கோட்டை நகரத்தார்களே நிர்வகிக்கின்றனர்.

சத்திரத்தின் நிலங்கள்
---------------------

* இச்சத்திரத்திற்கு எதிர்புறத்தில் நாட்டுகோட்டை நகரத்தார் சத்திரத்திற்கு சொந்தமான 4,000 சதுர அடி பசு மடம் வெளியார் ஆக்கிரமிப்பில் உள்ளது.

வட இந்தியாவில் உள்ள பிற நாட்டுக்கோட்டை நகரத்தார் சத்திரங்கள்
------------------------------------------------------------

வட இந்தியாவில் முக்கிய நகரங்களில் நாட்டுக்கோட்டை நகரத்தார் விடுதிகள் உள்ளது.

* அலகாபாத்தில் உள்ள நாட்டுக்கோட்டை நகரத்தார் சத்திரத்தில் (தொலைபேசி எண் 0532-2501275) குறைந்த கட்டணத்தில் தங்குமிடம் மற்றும் உணவு வழங்கப்படுகிறது.
* அயோத்தி நாட்டுக்கோட்டை நகரத்தார் சத்திரம்
* கயா நாட்டுக்கோட்டை நகரத்தார் சத்திரம்
* தில்லி
* கொல்கத்தா
* நாசிக்

### தென்னிந்தியாவில் நகரத்தார் விடுதிகள்

தென்னிந்தியாவில் காரைக்குடி, தேவகோட்டை, மதுரை, சிதம்பரம், திருவண்னாமலை, காஞ்சிபுரம், திருவெற்றியூர் உள்ளிட்ட பல கோயில் நகரங்களில் நாட்டுக்கோட்டை நகரத்தார் விடுதிகள் உள்ளன.

மேற்கோள்கள்
-----------

1. ↑  வாரணாசியில் ரூ.240 கோடி மதிப்புள்ள நாட்டு கோட்டை சத்திரத்தின் நிலம் மீட்பு
2. ↑  Nagarathar Viduthi North India
3. ↑  அலகபாத் நாட்டுக்கோட்டை சத்திரம்
4. ↑  Nagarathar Viduthi South India

வெளி இணைப்புகள்
---------------

* வட இந்தியாவில் நகரத்தார் சத்திரங்கள்
* காசியில் தங்குவதற்க்கும், காரியங்கள் செய்யவும் சிறந்த இடம் - காணொளி
**டார்வினின் தவளை** (R. darwinii) என்பது அர்ஜென்டினா மற்றும் சிலி காடுகளின் நீரோடைகளைத் தாயகமாகக் கொண்ட ஒரு சிறிய தவளை ஆகும். HMS பீகிள் பயணத்தின் போது சார்லஸ் டார்வின் இத்தவளையைக் கண்டறிந்தார்.

புறஅமைப்பு
----------

இத்தவளை 2.5 முதல் 3.5 செ.மீ நீளமே உடையது. உடல் முழுதும் அடர் மஞ்சள் நிறமும், பச்சை அல்லது பழுப்பு நிறப் புள்ளிகளும் கொண்டு காணப்படும்.

வித்தியாசமான இனப்பெருக்கமுறை
----------------------------

பெண் தவளை 40 முட்டைகள் வரை இடும். அந்த முட்டைகளை ஆண் தவளை பாதுகாப்பாகக் கவனித்துக் கொள்ளும். தலைப்பிரட்டைகள் பொரிந்து வந்ததும் அவற்றைத் தன் நாக்கினால் எடுத்து தன் குரல் பையில் (vocal sac) போட்டுக் கொள்ளும். தலைப்பிரட்டைகளின் உருமாற்ற வளர்ச்சி தந்தையின் குரல்பையில் தொடர்ந்து நடைபெறும். அவை சுமார் 1 செ.மீ அளவு பெரிதாக வளர்ந்ததும் தந்தையின் குரல் பையை விட்டு வெளியேறும். அப்படி வெளியேறும் சில தலைப்பிரட்டைகளை தான் நீண்டநாட்களாக உணவுண்ணாத காரணத்தினால் ஆண்தவளை தின்றுவிடும்.

உணவு
----

இது பூச்சிகள், சிலந்திகள் மற்றும் சிறு புழுக்களை உணவாகக் கொள்ளும். வேட்டையாடும் இதுவே வேட்டையாடப் படலாம் என்பதால் எதிரியைக் கண்டால் உலர்ந்த இலைகளுக்கிடையில் இலை போல மறைந்து கொள்ளும்.

இவற்றையும் காண்க
----------------

முரண்பாடான தவளை
டால்க் கட்டியின் படம்
டால்க்
**டால்க்** (*Talc*) என்பது மக்னீசியமும் சிலிக்கானும் சேர்ந்துள்ள ஒரு மென்மையான (மெதுமையான) கனிமம். பார்ப்பதற்கு வெண்மையாக இருக்கும். வேதியியலில் இதனை *நீர்சேர்ம மக்னீசிய சிலிக்கேட்டு* என்று கூறுவர். இதன் வேதியியல் வாய்பாட்டை இரண்டு விதமாக எழுதலாம்.:H2Mg3(SiO3)4 அல்லது Mg3Si4O10(OH)2.

ஒப்பனைக்காக மக்கள் தங்கள் முகத்துக்கோ வேறு உறுப்புகளுக்கோ டால்க்கின் பொடியை பூசிக்கொள்வர். இது "டால்க்கம் பவுடர்" என்று வழங்குகின்றது. டால்க்கின் முதன்மையான பயன்பாடு வெள்ளைத் தாள்கள் (காகிதம்) செய்வதிலாகும். இது தவிர நெகிழிகள், சுட்டாங்கல் (செராமிக்), மின்கடத்தாப்பொருளாகிய போர்சலீன் (ஸ்டெயாட்டைட்) போன்ற பொருள்களிலும் பயன்படுகின்றது. டால்க் என்னும் சொல் அரபு மொழி அல்லது பாரசீக மொழியில் உள்ள talq என்னும் சொல்லில் இருந்து ஆங்கிலத்திலும் பிற மொழிகளிலும் வழங்குகின்றது. இது மிக மிக மென்மையான பொருளாதலால், மோ கெட்டிமை எண் அளவீட்டில் 1 முதல் 10 வரை உள்ள அளவுக் கூறுகளில் இதன் மோ எண் 1 ஆகும். (யாவற்றினும் கெட்டியான வைரம் 10 ஆகும்). டால்க்கின் ஒப்படர்த்தி 2.5–2.8 ஆகும்.

மேற்கோள்களும் அடிக்குறிப்புகளும்
--------------------------------

1. ↑  Kirk-Othmer Chemical Encylopedia, John Wiley & Sons Inc.
**டாலி ஜெயின்**, இந்தியாவின் பெங்களூருவை பூர்விகமாகக் கொண்ட பெண்களுக்கான புடவை மற்றும் உடைகளை அணிவித்துவிடும் தொழிலைக் கொல்கத்தாவில் நடத்தி வரும் பெண் தொழிலதிபராவார்.

ஆரம்ப கால வாழ்க்கை
------------------

டாலி ஜெயின், கர்நாடகாவின் பெங்களூருவில் பிறந்து வளர்ந்தவர். அங்குள்ள கலாச்சாரத்தின் படி உடையணிந்து வாழ்ந்து வந்தார். தனது காதலரான, நவீன் ஜெயினை திருமணம் செய்து, பெங்களுருவில் இருந்து கொல்கத்தாவுக்கு குடிபெயர்ந்துள்ளார்.

தொழில்
------

தனது மாமியாரின் அறிவுறுத்தலின் படி, திருமணத்திற்கு பின்பு புடவை கட்ட வேண்டிய கட்டாயத்தில் முதன்முறையாக தினமும் சேலை கட்ட ஆரம்பித்தார். ஆனால் ஒரே மாதிரியான முறையில் புடவை கட்ட பிடிக்காமல் தினம் தினம் புதுமையான முறையில் கட்ட ஆரம்பித்தார், ஒரு காலகட்டத்தில், நூற்று ஐம்பதிற்கும் மேற்பட்ட முறைகளில் புடவைகளை கட்ட ஆரம்பித்துள்ளார். மேலும் திருமண வீடுகளில் மணப்பெண்ணுக்கு சேலை கட்ட உதவிசெய்துள்ளார். டாலியின் புடவை கட்டிவிடும் திறமையை கவனித்த பிரபல ஆடை வடிவமைப்பாளரான சந்தீப் கோஸ்லா, இவரை பல்வேறு பிரபலங்களுக்கும், நடிகைகளுக்கும் அறிமுகப்படுத்தி விட்டுள்ளார். அதனடிப்படையில் இதனை ஒரு தொழிலாகவே நடத்த தொடங்கியுள்ளார்.  

2019 ஆம் ஆண்டில், முன்னூறுக்கும் மேற்பட்ட வகைகளில் புடவைகளை கட்டுவதற்கும், ஒரு புடவையை கட்டி முடிக்க 18.5 வினாடிகளே எடுத்ததற்கும் லிம்கா சாதனைகள் புத்தகத்தில் இடம் பெற்றுள்ளார்,  சோனம் கபூர், தீபிகா படுகோன், பிரியங்கா சோப்ரா, இஷா அம்பானி மற்றும் ஆலியா பட் போன்றோரின் திருமணத்திற்கும், மறைந்த தமிழக அரசியல்வாதியான ஜெயலலிதா மற்றும் இசுமிருதி இரானி போன்றோருக்கும் புடவைகளை கட்டிவிட்டு அலங்கரித்துள்ளார்.

மேற்கோள்கள்
-----------

1. ↑  "Drape it like Dolly Jain". *The Hindu*. 24 September 2019. 15 January 2021 அன்று பார்க்கப்பட்டது.
2. ↑  "How she converted Saree draping into an art and a niche career - Dolly Jain dresses Isha Ambani". 1 January 2019. 15 January 2021 அன்று பார்க்கப்பட்டது.
3. ↑  "Drapery diva dolls up all". 17 March 2019. 15 January 2021 அன்று பார்க்கப்பட்டது.
4. 1 2  "How Dolly Jain went from a housewife to celebrity saree draper for Ambanis, PeeCee, Deepika". 29 December 2018. 15 January 2021 அன்று பார்க்கப்பட்டது.
5. ↑  "Sari seems to be the hardest drape". 7 March 2020. 15 January 2021 அன்று பார்க்கப்பட்டது.
கடல் மட்டத்தில் வளியில் உள்ள வளிமங்களைப் பயன்படுத்தி டால்ட்டனின் விதி விளக்கப்பட்டுள்ளது.
வேதியியலிலும், இயற்பியலிலும் **டால்ட்டனின் விதி** (*Dalton's law*) அல்லது **டால்டனின் பகுதி அழுத்த விதி** (*Dalton's law of partial pressures*) என்பது ஒரு கலத்தில் உள்ள ஒரு வளிமக் கலவையின் அழுத்தம், கலவையிலுள்ள ஒவ்வொரு வளிமமும் கலத்திலுள்ளபோது பெற்றிருக்கும் தனித்தனி அழுத்தத்தின் கூட்டுத் தொகைக்கு சமமாகும். இப்பரிசோதனை விதி 1801 ஆம் ஆண்டில் ஜான் டால்ட்டன் என்பவரால் கூறப்பட்ட இவ்விதி இலட்சிய வளிம விதிகளுடன் தொடர்புடையது.

ஒன்றுடன் ஒன்று தாக்கமடையாத வளிமங்களைக் கொண்ட கலவை ஒன்றின் மொத்த அழுத்தம் பின்வருமாறு தரப்படும்:

{\displaystyle P\_{\text{total}}=\sum \_{i=1}^{n}{p\_{i}}}       அல்லது      {\displaystyle P\_{\text{total}}=p\_{1}+p\_{2}+\cdots +p\_{n}}
இங்கு {\displaystyle p\_{1},\ p\_{2},\dots ,\ p\_{n}} ஒவ்வொரு வளிமக் கூறினதும் பகுதி அழுத்தம் ஆகும்.

{\displaystyle \ p\_{i}=P\_{\text{total}}y\_{i}}
இங்கு {\displaystyle y\_{i}} என்பது *n* கூறுகளைக் கொண்ட கலவையின் *i*-வது கூறின் மோல் பின்னம் ஆகும்.

மேற்கோள்கள்
-----------

1. 1 2  Silberberg, Martin S. (2009). *Chemistry : the molecular nature of matter and change* (5th ed. ). Boston: McGraw-Hill. பக். 206. பன்னாட்டுத் தரப்புத்தக எண்:9780073048598. .

இவற்றையும் பார்க்க
------------------

* என்றியின் விதி
* பாயிலின் விதி
* மோல்
* ஆவியமுக்கம்
**டார்ட்டாக்ளியா** (*Niccolò Fontana Tartaglia*, 1499 - டிசம்பர் 13, 1557) வெனிசு, ப்ரெஸ்சியா ஆகிய இத்தாலிய நகரங்களில் கணித ஆசிரியராக இருந்தவர். எண் கணிதம், வடிவவியல், இயற்கணிதம் மூன்றிலும் பாடபுத்தகங்கள் எழுதியவர். அவை 1556 இலிருந்து 1560 வரையில் பல மறுபதிப்புகளைப் பார்த்தன.

வரலாற்றில் இடம்
---------------

*General trattato de' numeri et misure*, 1556
அக்காலத்தில், அதாவது, 15வது நூற்றாண்டின் நான்காவது பாகத்திலும் 16 வது நூற்றாண்டின் முற்பாதியிலும் முதன்முதல் கணித புத்தகங்கள் அச்சில் வரத் தொடங்கின. அதற்கு முன் கையால் எழுதப்பட்ட சில பிரதிகளே கையாளப்பட்டுவந்தன. பல ஆசிரியர்கள் தங்களுடைய நிறுவல்களை வெளியிட்டுவிடாமல் ரகசியமாகவே வைத்திருக்கும் வழக்கம் இருந்தது. ஒரு குறிப்பிட்ட கணிதப் பிரச்சினைக்கு தீர்வுகள் கொடுப்பதில் ஒருவருக்கொருவர் சவால்கள் ஏற்றுக்கொண்டு பொது அரங்கில் விவாதிப்பது வழக்கம். தீர்வுகளை ஒருவரிடமிருந்து இன்னொருவர் பெற்றால் அவர் அதை ரகசியமாக வைத்திருப்பேன் என்று சபதம் செய்துகொடுப்பதும் உண்டு.

அப்படித்தான் கார்டானோ (1501-1576) என்ற இன்னொரு இத்தாலியக் கணித இயலர் தன்னிடமிருந்து முப்படியச் சமன்பாட்டின் தீர்வைப் பெற்றதாகவும் ஆனால் அவருடைய Ars Magna என்ற நூலில் (1545 இல் நியூரென்பெர்க்கில் பிரசுரிக்கப்பட்டது) அதைப் பிரசுரித்து தான் கொடுத்த சொல்லையே மீறிவிட்டதாகவும், டார்ட்டாக்ளியா 1546 இல் வெனீஸ் நகரில் அச்சாகிய தன் நூலில் புகார் செய்தார்.

இதைத் தொடர்ந்து இரு கணித ஆசிரியர்களுக்கும் நடந்த வாக்குவாதமும், தரக்குறைவான பேச்சுகளும் கணித வரலாற்றில் ஒரு கரும் புள்ளியாகி விட்டன. மேடைகளில் இதற்காக பட்டிமன்றங்களும் நடத்தப்பட்டது குறிப்பிடத்தக்கது. டார்ட்டாக்ளியாவுக்கு ப்ரெஸ்சியாவில் கிடைக்க இருந்த கணித ஆசிரியர் வேலையில் ஒரு கண் இருந்ததால் அதை மனதில் கொண்டு ஒரு பொதுச் சொற்போருக்கு ஒப்புக்கொண்டார். அச்சொற்போருக்கு கார்டானோ தன் மாணவரான ஃபெறாரியை அனுப்பி சொற்போரில் வென்றார். இருந்தும், இதன் காரணமாகவோ என்னவோ, சில காலம் கணிதப் பொது மக்கள் டார்ட்டாக்ளியாவைத் தான் அத்தீர்வின் உரிமையாளர் என்று மதித்து வந்தனர். ஆனால் காலம் செல்லச் செல்ல கார்டானோ தான் அதன் உரிமையாளர் என்று கணித உலகம் மதிக்கத் தொடங்கியது. எனினும் 20வது நூற்றாண்டில் எழுதப்பட்ட , நூலில் டார்ட்டாக்ளியாவை ஆதரித்து எழுதப்பட்டிருக்கிறதும் உண்மையே.

### பெயர்க்காரணம்

டார்ட்டாக்ளியாவின் சொந்தப்பெயர் **ஃபாண்ட்டானா** (Fontana). அவர் 12வது வயதில் ஒரு பிரென்சு போர்வீரனால் அவருடைய தாடையில் ஏற்படுத்தப்பட்ட ஒரு கத்திக்காயத்தால் அவருடைய பேச்சுத்திறனில் மாசு படிந்ததால், 'திக்குவாயன்' என்று பொருள் தரும் 'டார்ட்டாக்ளியா' என்ற பெயர் அவருக்கு நிலைத்து விட்டது.

மேற்கோள்கள்
-----------

1. ↑  Cajori: History of Mathematics. Macmillan. New York. 1919

துணை நூல்கள்
------------

* Paul J. Nahin. An Imaginary Tale: The story of {\displaystyle \surd {-1}}. Princeton University Press, New Jersey, 1998.pp. 14–16
* Heinrich Tietze. Famous Problems of Mathematics. Graylock Press. Baltimore. 1965. pp. 214–215.
**பரானா** (*Paraná* போர்ச்சுகீசிய உச்சரிப்பு : [paɾaˈna]) பிரேசிலின் 26 மாநிலங்களில் ஒன்றாகும். நாட்டின் தென்மண்டலத்தில் அமைந்துள்ள இந்த மாநிலத்தின் வடக்கே சாவோ பாவுலோ மாநிலமும், கிழக்கே அத்திலாந்திக்குப் பெருங்கடலும் தெற்கில் சான்டா கதரீனா மாநிலமும், அர்கெந்தீனா நாடும், மேற்கே மடோ குரோசோ டொ சுல் மாநிலமும் பரகுவைக் குடியரசும் அமைந்துள்ளன; பரனா ஆறு மேற்கு எல்லையை வரையறுக்கிறது. மகர ரேகை குறுக்கேச் செல்லும் பரானாவில் உலகின் சிறப்புமிக்க வெப்பமண்டலம் அணவிய ஊசியிலைக் காடுகள் உள்ளன. அர்கெந்தீனாவின் எல்லையிலுள்ள இக்ககுவசு தேசியப் பூங்காவை உலகப் பாரம்பரியக் களமாக ஐக்கிய நாடுகள் கல்வி, அறிவியல், பண்பாட்டு நிறுவனம் அறிவித்துள்ளது. இங்குள்ள *கதரசாசு டோ இக்குவசு*வைக் காண ஆண்டுதோறும் 700,000 சுற்றுலாப் பயணிகள் வருகின்றனர். பரகுவையின் எல்லையில் உலகின் மிகப் பெரிய அணைக்கட்டு, *இட்டைப்பூ நீர் மின் நிலைய அணை*, கட்டப்பட்டுள்ளது. போன்டா குரோசா நகருக்கு அருகிலுள்ள *விலா வெல்கா அரசுப் பூங்கா*வில் மழையாலும் காற்றாலும் அரிக்கப்பட்டு செதுக்கப்பட்டுள்ள இயற்கையான பாறை வடிவங்கள் சுற்றுலாப்பயணிகளை ஈர்க்கிறது. தலைநகர் குரிடிபேயின் வாழ்நிலைத் தரம் பிரேசிலின் சராசரியை விட உயர்ந்ததாக உள்ளது.

காட்சிக்கூடம்
-------------

* குரிடீபாவின் தாவரவியல் பூங்காகுரிடீபாவின் தாவரவியல் பூங்கா
* குரிடீபாவின் வரலாற்று மையம்குரிடீபாவின் வரலாற்று மையம்
* பைக்கோ பரானாபைக்கோ பரானா
* ஆசுகர் நீமெயர் வடிவமைத்த கலைக் காட்சியகம்ஆசுகர் நீமெயர் வடிவமைத்த கலைக் காட்சியகம்
* இட்டைப்பு அணைஇட்டைப்பு அணை
* விலா வெல்கா பாறை வடிவம்விலா வெல்கா பாறை வடிவம்
* குரிடீபாவில் பேருந்து நிலையமொன்றுகுரிடீபாவில் பேருந்து நிலையமொன்று
* பிரெயாதுபா கடற்கரைபிரெயாதுபா கடற்கரை

மேற்சான்றுகள்
-------------

1. ↑  "POPULAÇÃO RESIDENTE, EM 1o DE ABRIL DE 2007, SEGUNDO AS UNIDADES DA FEDERAÇÃO" (PDF) (Portuguese). IBGE. 21 ஏப்ரல் 2013 அன்று பார்க்கப்பட்டது.CS1 maint: Unrecognized language (link)

வெளி இணைப்புகள்
---------------

**பரானா (மாநிலம்)** பற்றிய மேலதிக தகவல்களைப் பார்க்க தொடர்புடையத் திட்டங்கள்:  

 விக்சனரி விக்சனரி  

 நூல்கள் விக்கிநூல்  

 மேற்கோள் விக்கிமேற்கோள்  

 மூலங்கள் விக்கிமூலம்  

 விக்கிபொது  

 செய்திகள் விக்கிசெய்தி

* (போர்த்துக்கேயம்) அலுவல்முறை வலைத்தளம்
* பிரேசிலிய சுற்றுலா வலைவாயில் பரணிடப்பட்டது 2007-12-12 at the வந்தவழி இயந்திரம்
* (போர்த்துக்கேயம்) அலுவல்முறை தங்குவிடுதி வழிகாட்டி
**எனது இந்தியா** நூல் ஆங்கிலப் புத்தகமான *மை இந்தியா*வின் (My India) தமிழாக்கமாகும். யுவன் சந்திரசேகர் இதை மொழிபெயர்த்துள்ளார். மிகவும் புகழ் பெற்ற வேட்டை இலக்கியக்காரரான "எட்வர்ட் ஜேம்ஸ் ஜிம் கார்பெட்" எழுதிய புகழ் பெற்ற நூல். மனித மனத்தின் குரூரத்திற்கு வேட்டையாடாமல், சக மனிதர்களைத் தாக்கும் ஆட்கொல்லி மிருகங்களை வேட்டையாடுபவர். அவரது வேட்டை அனுபவங்களே இந்நூல். அவரது மனிதப் பண்பும் , கனிவும் வழிந்தோடும் பக்கங்கள் அடங்கிய நூல். இரயில்வேயின் சரக்குப் பிரிவில் ஒப்பந்ததாரராக பணியாற்றி சக ஊழியர்களிடம் நன்மதிப்பைப் பெற்றவர். இந்திய மக்களின் மேல் கரிசனம் கொண்டவர் இவர். இவரது சிறு வயதுமுதலே வேட்டையாடுதலில் ஈடுபடத்தொடங்கியவரின் அனுபவங்களின் தொகுப்பே இந்நூல். மனிதர்களை மட்டுமல்ல மிருகங்களையும் வனங்களையும் மிகத்துல்லியமாக இப்புத்தகத்தில் பதிவு செய்துள்ளார். இவரது புத்தகங்களை வேட்டை இலக்கியம் என்று வகைப்படுத்துவர்.

இவர் பதிவு செய்யும் காட்சிகள் வனத்தில் இயற்கையின் சமநிலையையும், வனவிலங்குகளும் தமக்கென ஒரு சட்டதிட்டங்களுடன் இயங்குகின்றன என்பதை சொல்வதாகவும் இருக்கின்றன.
77 மணி நேரம் வனத்தில் அகப்பட்டுக்கொண்ட இரு சிறு குழந்தைகள் (புடாலி 2 வயது, புன்வா 3 வயது) எந்த ஒரு வன விலங்காலும் தாக்கப்படாமல் மீட்கப்பட்டதையும், பிறந்து ஒரு மாதமே ஆன ஒரு ஆட்டுக்குட்டியை கொல்லாமல் பரிவோடு விட்டுச் சென்ற பெண்புலியையும் சுட்டிக்காட்டி, வனத்தின் இத்தகைய எழுதப்படாத சட்டம் மக்களிடம் இல்லை என்று குறிப்பிடுகிறார்.
ஹிட்லரது போர்க் கொடூரங்களோடு ஒப்பிட்டு,வலிமையானவர்களிடம் பலவீனர்களை நோக்கிய இத்தகைய பரிவு இருந்திருந்தால் உலகில் போர் இருந்திருக்காது என்ற தன் கருத்தை பதிவு செய்கிறார்.

இந்த நூல் தமிழில் மொழிபெயர்க்கப்பட்டு காலச்சுவடு பதிப்பகத்தினரால் வெளியிடப்பட்டுள்ளது.

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2014-09-30 அன்று பார்க்கப்பட்டது.
**எனது பயணம்** சுவாமி விவேகானந்தரின் பயண நூல். விவேகானந்தரின் நகைச்சுவை உணர்வுக்கும், வரலாற்று உண்மைகளை நகைச்சுவையாகவே தரும் திறமைக்கும் ஒரு சான்று நூல். சுவாமி விவேகானந்தரின் நூல்களுள் இது வித்தியாசமான ஒன்று. இராமகிருஷ்ண மடத்தால் வெளியிடப்பட்டது.

இந்த நூல் ’உத்போதன்’ என்ற வங்காளப் பத்திரிக்கைக்காக அவர் தமது பயண அனுபவங்களை வங்க மொழியில் எழுதியதின் தமிழாக்கம். அப்போது அந்த பத்திரிக்கையின் ஆசிரியராக இருந்தவர் சுவாமி திரிகுணாதீதானந்தர். அவருக்கு இதை ஒரு கடித நடையில் எழுதியுள்ளார் சுவாமி விவேகானந்தர். தமிழில் முதலில் இந்நூல் 1986 ஆம் ஆண்டு வெளிவந்தது. இரு மறுபதிப்புகளுக்கு பின்னர், இரண்டாம் பதிப்பு, குறிப்புகளுடன் 1996 இல் வெளிவந்தது.

முதல் அத்தியாயம்
----------------

சுவாமி விவேகானந்தர் இரண்டாம் முறை மேலைநாடுகளுக்கு 1899 ஆம் ஆண்டு ஜூன் 20 ஆம் நாள் நீராவிக் கப்பல் கோல்கொண்டாவில் கல்கத்தாவிலிருந்து கிளம்பினார். பிரயாணத்தில் அவரது சக பிரயாணிகள் சுவாமி துரியானந்தரும், சகோதரி நிவேதிதையும். வரலாற்றை படிப்போருக்கு ஆர்வம் ஏற்படும் விதத்தில் கூறுகிறார் சுவாமி விவேகானந்தர். இதில் கப்பல் பிரயாணிகள் சேர்ந்து ஒரு சுறாமீனைப் பிடிக்கும் நிகழ்வை விவரிக்கும் இடத்தில், அந்த இடத்திற்கே படிப்போரை அழைத்துச் சென்றுவிடுகிறார்.

இரண்டாம் அத்தியாயம்
-------------------

1900 ஆம் ஆண்டின் இறுதி0pயில் மேலைநாட்டிலிருந்து திரும்பிவரும் வழியிலான பயண விவரங்கள் தரப்பட்டுள்ளன. இதில் சக பிரயாணிகள் பிரபல பாடகி கால்வே, பிரபல எழுத்தாளர் ஜூல் போவா மற்றும் ஃபாதர் லாய்சன் ஆகியோர்.

இதில் சுவாமி விவேகானந்தரது நாடுகளைப் பற்றிய தீர்க்க தரிசனங்களும் அடங்கியுள்ளன:
"செர்பியா,பல்கேரியா போன்றவை துருக்கி மாவட்டங்கள். ரஷ்ய-துருக்கிப் போருக்குப் பின் பேரளவிற்குச் சுதந்திரம் அடைந்துள்ளன...பெருமளவுக்கு ரத்தம் சிந்தி, பல ஆண்டுகள் போராடி அவர்கள் துருக்கியிடமிருந்து விடுதலை அடைந்தனர். ஆனால் கூடவே ஒரு சங்கடமான பிரச்சினையும் எழுந்துள்ளது. ஐரோப்பிய முறையில் அவர்கள் தங்களுக்கென ராணுவத்தை உருவாக்கிக் கொள்ள வேண்டும். இல்லையெனில் ஒருநாள் கூட அவர்களால் பாதுகாப்பாக இருக்க முடியாது. இன்றோ நாளையோ அவர்கள் ரஷ்யாவினால் அடிமை கொள்ளப்படுவது உறுதி..." after this its over

பிற்சேர்க்கை
------------

அவர் எழுதி வைத்திருந்த கான்ஸ்டான்டி நோபிள், ஏதன்ஸூம் கிரீஸூம், லூவரி மியூசியம் பற்றிய குறிப்புகள் இந்தப் பகுதியில் தரப்பட்டுள்ளன.

மேற்கோள்கள்
-----------

1. ↑
**ஒளிச்செறிவு**  (*luminous intensity*) என்பது ஒளி அளவியலில் ஒரு குறிப்பிட்ட திசையில் ஒரு திண்மக் கோணத்திற்கு மனிதக் கண்ணின் சீர்தரப்படுத்தப்பட்ட உணர்திறனான ஒளிர்வு சார்பு அடிப்படையாகக் கொண்டு அலைநீளத்தை நிறைசெய்து வெளியிடப்பட்ட ஒளியின் ஆற்றல் ஆகும். அனைத்துலக முறை அலகுகளில் அடிப்படை அலகுகளில் ஒன்றான ஒளிச்செறிவின் அலகு கேண்டெலா (cd), ஆகும்.

பயன்பாடு
--------

குறிப்பிட்ட அலைநீளம் λ உடனான ஒரேவண்ண ஒளியின் ஒளிச்செறிவு

{\displaystyle I\_{\mathrm {v} }=683\cdot {\overline {y}}(\lambda )\cdot I\_{\mathrm {e} },}
இங்கு

*I*v ஒளிச்செறிவு கேண்டலாக்களில் (cd),
*I*e கதிர்வீச்சு செறிவு வாட்டுக்கள்/இசுடெரடியன்களில் (W/sr),
{\displaystyle \textstyle {\overline {y}}(\lambda )} ஒளிர்வு சார்பு.
ஒளியில் ஒரு அலைநீளத்திற்கும் கூடுதலாக இருந்தால் (இவ்வாறே நடைமுறையில் இருக்கிறது), ஒளிச்செறிவைப் பெற இதனை அலைக்கற்றையின் அனைத்து அலைநீளங்களுக்கும் கூட்ட வேண்டும் அல்லது தொகையீடு செய்ய வேண்டும்:

{\displaystyle I\_{\mathrm {v} }=683\int \_{0}^{\infty }{\overline {y}}(\lambda )\cdot {\frac {dI\_{\mathrm {e} }(\lambda )}{d\lambda }}\,d\lambda .}
நிறமாலையியலில் **ஒளியியல் அடர்த்தி** (*optical density* அல்லது *absorbance*) என்பது கதிரியக்கம் கொண்டு எடுக்கப்படும் படத்தில் (radiograph) ஓரிடத்தில் காணப்படும் கருமையின் அளவாகும்.

பொருள் ஒன்றின் ஒளியியல் அடர்த்தி, பொருளில் படும் கதிர்வீச்சுக்கும், பொருளினூடாகச் செல்லும் கதிர்வீச்சிற்குமான விகிதத்தின் மடக்கை ஆகும்.

{\displaystyle A\_{\lambda }=-\log \_{10}\left({\frac {I\_{1}}{I\_{0}}}\right)},
இங்கு,

{\displaystyle A\_{\lambda }} - ஒளியின் ஒரு குறிப்பிட்ட அலைநீளத்தில் ({\displaystyle \lambda }) ஒளியியல் அடர்த்தி.
{\displaystyle I\_{1}} என்பது பொருளினூடாக செல்லும் கதிர்வீச்சின் செறிவு,
{\displaystyle I\_{0}} என்பது பொருளில் படும் கதிர்வீச்சின் செறிவு.
எடுத்துக் காட்டிற்காக படுகதிரின் செறிவு 1000 என்றும் விடுகதிரின் செறிவு 10 என்றும் கொண்டால், ஒளியியல் அடர்த்தி 2 என்றாகிறது. இதுவே தேர்ந்த புள்ளியில் ஒளியியல் அடர்த்தியாகும்.

மேற்கோள்கள்
-----------

1. ↑  தனி மற்றும் பயன்பாட்டு வேதியியல் அனைத்துலக ஒன்றியம். "optical density". *Compendium of Chemical Terminology* Internet edition.
2. ↑  Laser Guidebook, by Jeff Hecht, p79
3. ↑  Mehta, A. UV-Visible Spectroscopy- Derivation of Beer-Lambert Law
4. ↑  "Dictionary — Definition of absorptance". Websters-online-dictionary.org. 2011-11-21 அன்று பார்க்கப்பட்டது.
**டேவிட் ஜி கோரி** (*David G. Cory*) என்பவர் கனடாவிலுள்ள வாட்டர் லூ பல்கலைக்கழகத்தில் வேதியியல் பேராசிரியராகப் பணிபுரிகிறார். இவர் அதே பல்கலைக்கழகத்தின் குவாண்டம் தகவல் செய்முறை தொடர்பான கனடா சிறப்பு ஆராய்ச்சி அமர்வில் பங்கு பெற தேர்வு செய்யப்பட்டார்.

மேலும் வாட்டர் லூ நானோ தொழில் நுட்ப நிறுவனத்துடன் தொடர்புடைய குவாண்டம் கணக்கீட்டு நிறுவனத்திலும் பணியாற்றியுள்ளார்.
கேசு வெசுட்டன் ரிசர்வ் பல்கலைக்கழகத்தில் கல்வி கற்ற இவர் 1981 ஆம் ஆண்டு இளநிலைப் பட்டமும் 1987 ஆம் ஆண்டு வேதியியலில் முனைவர் பட்டமும் பெற்றார். இவர் 2010 ஆம் ஆண்டு வாட்டர் லூ பல்கலைக்கழகத்தில் பணியாற்றுவதற்கு முன் மாசாசூயெட்சு தொழில்நுட்ப நிறுவனத்தில் அணுக்கரு பொறியியல் பிரிவில் பேராசிரியராகப் பணியாற்றினார். அங்குதான் அணுக்கரு காந்த ஒத்ததிர்வு தொடர்பான குவாண்டம் கணக்கீட்டில் தனது பங்களிப்பை வழங்கினார். அமர் பாக்மி மற்றும் திமோதி ஏவல் ஆகியோருடன் சேர்ந்து இவர் போலி-தூய்மையான நிலைகள் என்ற கருத்தை உருவாக்கினார் மற்றும் அணுக்கரு காந்த ஒத்ததிர்வு குவாண்டம் கணக்கீட்டின் முதல் சோதனை விளக்கங்களை நிகழ்த்தினார்.

மேற்கோள்கள்
-----------

1. 1 2  Faculty profile பரணிடப்பட்டது 2021-09-13 at the வந்தவழி இயந்திரம், University of Waterloo, retrieved 2014-07-16.
2. ↑  David Cory, Canada Excellence Research Chairs, Government of Canada, accessed 2014-07-16.
3. ↑  "Alum Updates" (PDF), *The Case Chemist*, **104**: 7, Winter 2010–2011.
4. ↑  Worldcat entry for Cory's dissertation, "Applications of cross polarization spin dynamics in solids", retrieved 2014-07-16.
5. ↑  Lloyd, Seth (2006), *Programming the Universe: A Quantum Computer Scientist Takes on the Cosmos*, Knopf Doubleday Publishing Group, pp. 151–152, ISBN 9780307264718.
6. ↑  "Quantum computer in a cup of joe?", *Science News*, 17 January 1997.
7. ↑  "Quantum dreams", *The Economist*, March 8, 2001.
8. ↑  "MIT researchers create quantum computer that simulates quantum system", *MIT News*, June 25, 1999
**பராக்கோதிசதேசம்**  காமரூபதேசத்திற்கு வடக்கில், இமயமலையின் கிழக்குமுனையில் மிகவும் பெரியதாக பரவி இருந்த தேசம்.

இருப்பிடம்
----------

இந்த தேசத்தில் பூமி முழுவதும் எப்பொழுதும் இடைவிடாத பனி, மழை, குளிர் இவைகள் அதிகமாக இருக்கும். பூமி மட்டம் மேற்கில் உயர்ந்தும் பிரம்ம்புத்ரா நதி ஓரமாய் சரிவாகவும் இருக்கிறது. சீனதேசத்தைப் போல் பெரிய தேசமாகும்.

மலை, காடு, விலங்குகள்
---------------------

இந்த தேசத்தின் மேற்கில் இமயமலையை அடுத்து இருந்த போதும் பெரிய மலைகளோ, அடர்ந்த காடுகளோ, இல்லை. இத்தேசத்தில் சிறு, சிறு குன்றுகளும், சிறு, சிறு காடுகளும் உண்டு. இக்காடுகளில் புலி, கரடி, குரங்கு, பலவிதமான கொடிய விலங்குகள் அதிகம் உண்டு.

நதிகள்
------

இந்த **பராக்கோதிசதேசத்திற்கு** இமயமலையில் உருவாகி நேர்கிழக்காக ஓடி,**பிரம்மபுத்ரா நதி** என்ற பெயருடன் இந்த தேசத்தை செழிக்க வைக்கின்றது.

விவசாயம்
--------

**பராக்கோதிசதேசத்தின்** **பிரம்மபுத்ரா**  நதியினால் நெல், கோதுமை, பருத்தி, முதலியன விளைகிறது.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 207 -
3. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 208 -
பிரான்சிசுக்கோ கோசா என்பவர் வரைந்த தொம்மாசோ கம்பனல்லாவின் ஓவியம்
 இசுட்டிலோவில் தொம்மாசோ கம்பனெல்லாவின் வீடு.
பிளக்கானிக்காவில் உள்ள முன்னாள் டொமினிக்கன் துறவி மடம்.
**தொம்மாசோ கம்பனெல்லா** (Tommaso Campanella – 5 செப் 1568 – 21 மே 1639), ஒரு இத்தாலிய மெய்யியலாளரும், இறையியலாளரும், சோதிடரும், கவிஞரும் ஆவார். இவருக்கு ஞானஸ்நானத்தின்போது இட்ட பெயர் **சியோவன்னி டொமெனிக்கோ கம்பனெல்லா** ஆகும்.

வரலாறு
------

### தொடக்க காலம்

இவர், தெற்கு இத்தாலியின் ரெசியோ டி கலபிரியா மாகாணத்தில் உள்ள இசுட்டிக்னானோ என்னும் இடத்தில் பிறந்தார். சிறு வயதிலேயே மிகத் திறமை உள்ளவராக விளங்கினார். இவரது தந்தை காலணி தைப்பவர். எழுத்தறிவற்ற ஒரு ஏழை மனிதர். 15 வயதிலேயே கம்பனெல்லா டொமினிக்கன் சபையில் சேர்ந்தார். அப்போது, தாமசு அக்குவைனசின் பெயரைத் தழுவித் தொம்மாசோ என்னும் பெயரை ஏற்றுக்கொண்டார். பின்னர், பல புலமையாளர்களிடம் இறையியல், மெய்யியல் ஆகியவற்றைக் கற்றார்.

### பழமைவாத எதிர்ப்பு

தொடக்கத்திலேயே அரிசுட்டாட்டலியப் பழமைவாதத்தில் நம்பிக்கை இழந்த கம்பனல்லா, பெர்னாடினோ தெலெசியோவின் (1509–1588) பட்டறிவியத்தின்பால் கவரப்பட்டார். தெலெசியோ அறிவு என்பது புலன் உணர்வினால் வருவது என்றும் உலகிலுள்ள அனைத்தும் புலன் உணர்வு கொண்டவை என்றும் கற்பித்தார். கம்பனல்லா தனது முதல் ஆக்கமான *புலன்கள் விளக்கும் மெய்யியல்* *(Philosophia sensibus demonstrata)* என்னும் நூலை 1592 ஆம் ஆண்டு வெளியிட்டார். இந்நூல் தெலெசியோவின் கருத்துக்களை ஆதரித்து எழுதப்பட்டது.

### அதிகாரத்தினருடனான முரண்பாடுகள்

நேப்பிள்சில் இவர் சோதிடத்திலும் ஈடுபாடு காட்டினார். சோதிட ஊகங்கள் இவரது எழுத்துக்களில் ஒரு நிலையான அம்சமாகக் காணப்பட்டது. கம்பனெல்லாவின் வழமைக்கு மாறான புறக்கோட்பாட்டு நோக்குகள், குறிப்பாக அரிசுட்டாட்டிலுக்கு எதிரான நோக்கு சமயத் தலைமைகளுடன் இவருக்கு முரண்பாடுகளைத் தோற்றுவித்தது. இவர் 1597 வரை ஒரு துறவி மடத்துக்குள்ளேயே அடைக்கப்பட்டிருந்தார்.

### சிறைத் தண்டனை

அங்கிருந்து விடுதலையான பின்னர் கலபிரியாவுக்குத் திரும்பிய அவர்மீது, தனது சொந்த ஊரில் இசுப்பானிய ஆட்சிக்கு எதிராகச் சதி செய்தார் என்று குற்றம் சுமத்தப்பட்டது. இவரது இரண்டு கூட்டாளிகள் இவரைக் காட்டிக்கொடுத்ததன் பேரில் இவரைக் கைது செய்து நேப்பிள்சில் சிறையில் அடைத்தனர். அங்கு அவர் மிகுந்த துன்புறுத்தல்களுக்கு உள்ளானார். முழுமையாகக் குற்றத்தை ஒப்புக்கொண்டதனால் இவருக்கு மரண தண்டனை கிடைத்திருக்கும். ஆனால் பைத்தியம் போல் நடித்து அதிலிருந்து தப்பினார். ஆனாலும், இவர் மேலும் துன்புறுத்தப்பட்டார். ஊனமுற்று, நோயுற்ற அவருக்கு வாழ்நாள் சிறைத் தண்டனை வழங்கினர்.

ஆக்கங்கள்
---------

*Metaphysica*, 1638
27 ஆண்டுகள், பெரும்பாலும் மோசமான சூழ்நிலைகளில் அவர் சிறையில் இருந்தார். எனினும் இக்காலத்திலேயே அவரது முக்கியமான ஆக்கங்கள் பலவற்றைச் சிறையில் இருந்தபடியே எழுதினார். *இசுப்பெயினின் முடியாட்சி* (1600), *அரசியல் சூத்திரங்கள்* (1601), *நாத்திகம் வெல்லப்பட்டது* (1605-1607), *மெட்டாபிசிக்கா*
(1609-1623), *தியோலொஜியா* (1613-1624) என்பவை இவற்றுள் அடங்கும். இவரது மிகப் புகழ்பெற்ற ஆக்கமான *சூரியனின் நகரம்* முதலில் 1602ல் இத்தாலிய மொழியிலும், 1623ல் இலத்தீனிலும், 1638ல் பாரிசிலும் வெளியாகியது.

குறிப்புகள்
-----------

1. ↑  C. Dentice di Accadia, Tommaso Campanella, 1921, pp. 43-44 (in Italian)
2. ↑  Tommaso Campanella Biography
3. ↑  Norman Douglas, The Death of Western Culture
தென்னை நார் தனிப்படுத்தல் (கயிறு)
**தும்பு** (Coir) என்பது தென்னை மரத்தின், தேங்காய் கதம்பையில் (தேங்காயின் மேல்மட்டை) இருந்து பிரித்தெடுக்கப்படுவதாகும். தும்பில் கயிறு, மிதியடி, தூரிகை போன்றவைகள் தயாரிக்கப்படுகின்றன.

கன்னியாகுமரி மாவட்டத்தில் தேங்காய் கதம்பையில் இருந்து தும்பு தயாரித்து விற்பனை செய்யும் ஆலைகள் சுமார் 200 உள்ளன. குறிப்பாக ராசாக்கமங்கலம், மணக்குடி உள்ளிட்ட பகுதிகளில் இந்த ஆலைகள் அதிகம். ராஜாக்கமங்கலம் பகுதியில் உள்ள ஆலைகளில் கதம்பையில் இருந்து தும்புகள் பிரித்தெடுத்து பிரஷ் தயாரிக்க அனுப்புகின்றனர். மணக்குடி பகுதியில் இருக்கும் ஆலைகள், தும்புகளை பிரித்தெடுத்து மிதியடி, கயிறு தயாரிக்க அனுப்புகின்றனர்.

தேனி மாவட்டத்தில் தென்னை நார் (தும்பு) கயிறு தொழிற்சாலைகள் அதிகம் உள்ளன. இவற்றிலிருந்து நார்க் கழிவுகள், அரபு நாடுகளில் தண்ணீர் பற்றாக்குறைக் காரணமாக, தென்னை மஞ்சுதும்பை மரங்களின் வேர்பகுதிகளில் பரப்பி தண்ணீர் பாய்ச்சுகின்றனர். நீரை உறிஞ்சிக்கொள்ளும் நார்த்தும்பு பல நாட்கள் ஈரத்தன்மையிலேயே இருக்கிறது.

மஞ்சு தும்பு
------------

**மஞ்சு தும்பு (Cocopeat)**தென்னை மர வகை கரி. இது தென்னை மட்டையிலிருந்து தயாரிக்கப்படுகின்ற ஒரு கழிவுப் பொருளாகும். இது தனது எடையை விட 6 மடங்கு தண்ணீரை தன்னுள் ஈர்த்துக்கொள்ளும் தன்மையுடையது. ஒருகாலத்தில் வேண்டாத பொருளாக இருந்த தென்னை நார் (தும்பு) கழிவுகள், தற்போது அரபு நாடுகளுக்கு அதிகளவில் ஏற்றுமதியாகின்றன.

இவற்றையும் பார்க்க
------------------

* நெருஞ்சி
* கயிறு
* நார்

மேற்கோள்கள்
-----------

1. ↑  தும்பு
[*தொடர்பிழந்த இணைப்பு*]
2. ↑  peat/Coir fibre
[*தொடர்பிழந்த இணைப்பு*]
**தலித் இலக்கியம்** (*Dalit literature*) என்பது தலித்களால்  தங்கள் வாழ்வியலைப் பற்றி எழுதப்பட்ட தொகுப்பு. இந்த இலக்கியம் இந்திய இலக்கியங்களில் முக்கியமான மற்றும் தனித்தன்மையுடைய பகுதியாகத் திகழ்கிறது. தலித் இலக்கியம் 1960 களில்  மராத்தி மொழியில் தொடங்கி,  இந்தி, கன்னடம், தெலுங்கு, பங்களா மற்றும் தமிழ் மொழிகளில் விளக்கஉரைகள், சிறுகதைகள், கவிதைகள் மற்றும் சுயசரிதைகள் என வெளியாயின.
இனவெறுப்பு, அநீதி, அடிமைத்தனம் போன்ற ஒத்த சிக்கல்களால் தலித் இலக்கியமானது ஆப்பிரிக்க-அமெரிக்க இலக்கியத்துடன் ஒப்பிடப்படுகிறது.

மேற்கோள்கள்
-----------

1. ↑  Dalit literature
2. ↑  Brief Introduction to Dalit Literature பரணிடப்பட்டது சனவரி 7, 2009 at the வந்தவழி இயந்திரம்
3. ↑  "‘Dalit literature reflects oppression of Dalits’". தி இந்து. March 19, 2002. Archived from the original on செப்டம்பர் 13, 2009. .
4. ↑  "TAMIL: Dalit literature". தி இந்து. February 26, 2008. Archived from the original on நவம்பர் 5, 2012. .
5. ↑  "Healing with languages". தி இந்து. August 6, 2006. Archived from the original on ஆகஸ்ட் 13, 2006. .
6. ↑   *Dalit literature and African-American literature*.
6°56′56″N 80°39′43″E﻿ / ﻿6.94889°N 80.66194°E﻿ / 6.94889; 80.66194

***தலவாக்கலை (Talawakelle)*** ***இலங்கையின்* மத்திய மாகாணத்தின் நுவரெலியா தேர்தல் மாவட்டத்தில்** **நுவரெலியா** நகரில் இருந்து 30 கிலோமீட்டர் தொலைவில் அமைந்துள்ள ஒரு சிறிய நகரமாகும். இது **அவிசாவளை** நகரையும் நுவரெலியா நகரையும் இணைக்கும் **ஏ-7 பெருந்தெருவில்** **கொட்டகலைக்கும் நானு** **ஓயாவுக்குமிடையே** அமைந்துள்ளது. இது **இலங்கை தொடருந்து** வலையமைப்பின் கொழும்பு-பேராதனை-பதுளை பாதையில் **கொட்டகலை, வட்டகொடை** தொடருந்து நிலையங்களுக்கிடையே அமைந்துள்ளது. பொடிமெனிகே, உடரடமெனிகே என்ற பெயருடைய தொடருந்துகள் இந்நகரைக் கடந்து செல்கின்றன.

இது **மகாவலி கங்கையின்** முக்கிய கிளையாறான கொத்மலை ஓயா இந்கரை ஒட்டி பாய்கிறது. **இந்தியத் தமிழர்கள்** பெரும்பான்மையாக வாழும் ஒரு சில நகரங்களில் இதுவும் ஒன்றாகும். இதன் அரசியல் நிர்வாகம் தலவாக்கலை-லிந்துலை இணைந்த நகரசபையால் மேற்கொள்ளப்பட்டு வருகின்றது. இலங்கையின் தேயிலைத் துறையில் முக்கிய நகரங்களில் ஒன்றான தலவாக்கலையில் ***இலங்கை தேயிலை ஆராய்ச்சி நிலையம்*** அமைந்துள்ளது. இயற்கை அழகு மிக்க இப்பிரதேசத்தில் **டெவோன், புனித கிளயார்** , **புனித அன்றுவ்** போன்ற இலங்கையின் பிரசித்தமான நீர்வீழ்ச்சிகள் பல் அமைந்துள்ளன. யப்பான் நாட்டு நிதி உதவியுடன் மேற்கொள்ளப்படவுள்ள **மேல் கொத்மலை நீர்மின் உற்பத்தி திட்டம்** காரணமாக நகரின் பெரும் பகுதி நீருள் மூழ்கவுள்ளதால் நகரை வேறு பிரதேசத்துக்கு மாற்றுவதற்கான நடவடிக்கைகள் மேற்கொள்ளப்படுகின்றன.

ஆதாரம்
------

* அமைவிடம் பற்றிய தகவல்கள்

படங்கள்
-------

* தலவாக்கலை தேயிலைத் தோட்டம்தலவாக்கலை தேயிலைத் தோட்டம்
* தலவாக்கலை தேயிலைத் தோட்டம்தலவாக்கலை தேயிலைத் தோட்டம்
* தலவாக்கலை தேயிலைத் தோட்டம்தலவாக்கலை தேயிலைத் தோட்டம்

மேற்கோள்கள்
-----------

1. ↑  "Tea Research Institute, Sri Lanka". மே 20, 2013 அன்று பார்க்கப்பட்டது.

  



|  |  |  |
| --- | --- | --- |
| * பா
* உ
* தொ
 | **இலங்கை மத்திய மாகாணத்தில் உள்ள நகரங்கள்** | {{{படிம தலைப்பு}}} |
| மாநகரசபைகள் | கண்டி | மாத்தளை | நுவரெலியா |
| நகரசபைகள் | நாவலப்பிட்டி | கம்பளை | கடுகண்ணாவை | வத்தேகாமம் | அட்டன் - டிக்கோயா | தலவாக்கலை - லிந்துலை | உடதலவின்ன |
| சிறு நகரங்கள் | அக்குரணை | கினிகத்தனை | குண்டசாலை | கொட்டகலை | தெல்தோட்டை | தொழுவை | பன்விலை | பேராதனை | மினிப்பே | வட்டவளை | இரம்படை | புசல்லாவை | உலப்பனை | பொகவந்தலாவை |
**புடவை அணிநயம்** (Sari diplomacy) என்பது புடவையை சீருடையாக, குறிப்பாக ஆசியர்கள் அல்லாத பெண்களால் அணியப்படுவதைக் குறிக்கும் சொல் ஆகும்.

புடவைகள் மற்றும் சல்வாா் ஆடைகளை, முக்கியத் தருணங்களில் அணிவதை வழக்கமாகக் கொண்டிருந்த முதல் சீமாட்டியான 'சொ்ாி பிளோ்' ஆவாா்.

சமத்தா கேமரூன் என்பவா், இலண்டனில் நடைபெற்ற தீபாவளி கொண்டாட்டத்தின் போது பட்டுப் புடைவை அணிந்ததற்காக, ஹல்லோ பததிாிக்கையால் 'அபாரம்' என்று குறிப்பிட்டப்பட்டிருந்தார். மேலும் டெய்லி மெயில் பத்திரிக்கை சமத்தா 'கேமரூன் மின்னுகிறாா்'
என்று குறிப்பிடப்பட்டிருந்தாா்.

மேற்கோள்கள்
-----------

1. ↑  Suri, Sanjay. "Cherie's Sari Diplomacy The First Lady dons a sari and Prince Charles quotes the Vedas in a toast to Indo-UK ties". *Magazine, Dec 01, 1997*. Outlook. 9 November 2013 அன்று பார்க்கப்பட்டது.
2. ↑  "Saree diplomacy of David Cameron's wife Samantha Cameron". *Article, Nov 7, 2013*. தி எகனாமிக் டைம்ஸ். 9 November 2013 அன்று பார்க்கப்பட்டது.
3. ↑  Roy, Sandip. "She pleats to conquer: Samantha Cameron's sari triumph". *Article, Nov 6, 2013*. First Post. 9 November 2013 அன்று பார்க்கப்பட்டது.
**புஜங்காசனம்** என்பது யோகக் கலையின் ஆசனங்களில் ஒன்று. 
புஜங்காசனத்தில் உடலின் ஒவ்வொரு பகுதியும் பங்கேற்கிறது. இந்த ஆசனம் செய்யும் போது பாம்பு படமெடுப்பது போல உடல் வளைந்து நிமிா்ந்து முகம் நேராக நோக்குகிறது. அதனால் இது **சா்ப்பாசனம்** என்றும் அழைக்கப்படுகிறது.

செய்முறை
========

புஜங்காசனம்
விாிப்பை விாித்து குப்புறப் படுத்துக் கொள்ள வேண்டும். கால்கள் நன்றாக நீட்டியிருப்பது அவசியமாகும். கைகள் இரண்டையும் மாா்புக்கு நேராகத் தரையில் விரல்களை விாித்து ஊன்றிக் கொள்ள வேண்டும். கைகள் அக்குள் பகுதியைத் தீண்டாமல் முன்னுக்கு எடுத்துச் சென்று அப்படியே தூக்க வேண்டும். மாா்பு முன்னுக்கு வளைந்தும் முகம் நேராக பாா்த்த வண்ணமும் இருக்க வேண்டும். கால்களும் உடலின் இடுப்புக்குக் கீழுள்ள பாகமும் தரையைத் தொட்ட வண்ணம் இருக்க வேண்டும். கைகளை ஊன்றித் தலையை மேலே தூக்கும்போது சுவாசத்தை உள்ளுக்கு இழுத்து, மீண்டும் பழைய நிலைக்க வரும்போது சுவாசத்தை வெளியே விட வேண்டும்.

நன்மைகள்
========

புஜங்காசனத்தில் கழுத்து, கைகள், மாா்பு, ஆகியவை வலிமையடைகின்றன. பாா்வை தெளிவாகிறது. இடுப்பு உறுதிப்படுகிறது. தினமும் தவறாமல் இதை செய்து வந்தால் உடல் ஆரோக்கியமாக இருக்கும். இங்கே கூறப்பட்டுள்ள முறை என்பது ஆரம்பத்தில் செய்ய வேண்டியதைக் குறிக்கிறது. தினமும் எண்ணிக்கையைக் கூட்டிக் கொண்டே போகலாம்.

மேற்கோள்கள்
-----------

1. ↑  சுந்தரேச சுவாமிகள் (2008). *ஆரோக்கிய வாழ்வுக்கு யோகாசனங்கள்*. குமரன் பதிப்பகம். பக். 96.

வெளியிணைப்புகள்
---------------

* புஜங்காசனம்
* பரணிடப்பட்டது 2013-12-09 at the வந்தவழி இயந்திரம்
குருவாயூர் விரைவுவண்டி வழித்தடம்
**குருவாயூர் விரைவுத் தொடருந்து** (Guruvayur Express) இந்தியாவின் தென்னக இரயில்வேயினால் குருவாயூருக்கும் சென்னைக்கும் இடையே தினமும் இயக்கப்படும் விரைவுத் தொடருந்து ஆகும். முதலில் இது கேரளாவின் தலைநகரான திருவனந்தபுரத்துக்கும் குருவாயூருக்கும் இடையே இயக்கப்பட்டது, பின்னர் படிப்படியாக நாகர்கோவில், மதுரை, சென்னை வரை நீட்டிக்கப்பட்டது. கடந்த 2013-14 இரயில்வே நிதிநிலை அறிக்கையில் இந்த விரைவுவண்டியின் இணைப்பாக மதுரை-தூத்துக்குடி இடையே இணைப்பு இரயில் இயக்கப்படும் என்று அறிவிக்கப்பட்டது. இந்த தொடருந்து தமிழ்நாட்டின் முக்கிய நகரங்களை கேரளாவின் திருவனந்தபுரம், கொச்சி ஆகிய நகரங்களோடு இணைக்கிறது. இது கேரளாவின் ஆலப்புழா வழியே செல்கிறது.
இந்த தொடருந்து நாகர்கோவில், திருநெல்வேலி, மதுரை, திருச்சிராப்பள்ளி ஆகிய நகரங்களை பகல்நேரத்தில் சென்னையோடு இணைக்கிறது. 

16127 என்ற எண் கொண்ட வண்டி, சென்னை எழும்பூரிலிருந்து புறப்பட்டு மறுநாள் குருவாயூர் தொடருந்து நிலையத்தினை அடைகிறது. மறுமார்க்கத்தில் வண்டி எண். 16128 குருவாயூர் தொடருந்து நிலையத்திலிருந்து புறப்பட்டு சென்னையை மறுநாள் அடைகிறது.

மேற்கோள்கள்
-----------

1. ↑  "Southern Railway - Gateway of South India".
2. ↑  "அட்டவணை". ஆகத்து 12, 2015 அன்று பார்க்கப்பட்டது.
குருவாராஜப்பேட்டை இந்திய மாநிலமான தமிழ்நாட்டின் வேலூர் மாவட்டத்தில் உள்ள ஒரு கிராமம்.

அறிவியல் ஆராய்ச்சி மையம்
------------------------

பி.ஏ.சேகா் அறிவியல் ஆராய்ச்சி மையம் திரு பி.ஏ.சேகா் அவா்களால் நிறுவப்பட்டது. இவா் அரக்கோனம்  குருவாராஜப்பேட்டை பகுதியை சோ்ந்த விஞ்ஞானி ஆவாா். இந்த மைய புதிய கண்டுபிடிப்புகளை மேம்படுத்துவதற்காக நிறுவப்பட்டது ஜவுளி நெசவு மற்றும் விவசாயம் போன்ற கிராமப்புற தொழில்களில். இந்த விஞ்ஞான ஆராய்ச்சி மையம் சிறந்த கண்டுபிடிப்பு விருது 2014 மற்றும் நிறுவனர் திரு பி.ஏ.சேகா் கைத்தறி மற்றும் சக்திவாய்ந்த தொழில் பற்றி தனது புதிய கண்டுபிடிப்பை சென்னை இந்திய தொழில்நுட்ப நிறுவனத்தில் தனது உரையை நிகழ்த்தினாா்

புவியியல் அமைவிடம்
------------------

குருவராஜப்பேட்டை, மாநில தலைநகரான சென்னையிலிருந்து  85 கிமீ தொலைவில் அமைந்துள்ளது.

அருகிலுள்ள நகரங்கள்
-------------------

அரக்கோணத்திலிருந்து இந்த கிராமம் சுமார் 15 கி.மீ. தொலைவில் உள்ளது. மேலும் இந்து கடவுளான ஆறு முருகன், திருத்தனி இங்கு இருந்து 8 கி.மீ. தொலைவில் உள்ளது. வேலூர் மாவட்டத்தின் முக்கியமான நகரங்களில் ஒன்றான சோளிங்கா்18 கி.மீ. தொலைவில் அமைந்துள்ளது.

மக்கள் மற்றும் ஆக்கிரமிப்பு
---------------------------

உள்ளூர் கிராமப்புறங்களில் தமிழ் மாெழி பரவலாக பேசப்படுகிறது. இந்த பகுதியின் அருகாமையில் சில மக்கள்  தெலுங்கு  மொழியை சாா்ந்தவா்கள் இருக்கிறாா்கள்.

இந்த கிராமத்தில் உள்ள பெரும்பான்மையான மக்கள் நெசவுகளில் ஈடுபட்டுள்ளனர். வேலூர் மாவட்டத்தில் உள்ள லுங்கி உற்பத்திக்கான கிராமங்களில் ஒன்றாக இந்த கிராமம் உள்ளது.

மங்கலங்கிழார் அரசு மேல்நிலைப்பள்ளி பள்ளி.

இந்த கிராமத்தில் பெரும்பான்மையான மக்கள் தங்களுடைய வீடுகளில் மின்சாரம் தாங்கியை அமைத்திருக்கிறாா்கள். இந்த பகுதியை சாா்ந்த மக்கள் உலகின் பரவலாக படிப்பதற்கும் பணி புாிவதற்கும் சென்று உள்ளாா்கள். தமிழ்நாட்டின்  பல இடங்களில் இந்த பகுதியை சாா்ந்த மாணவர்கள்  மீது ஆராய்ந்து வருகிறார்கள்

முக்கியத்துவம்
--------------

கல்யாணசுந்தரனார் இந்த கிராமத்தில் மங்கலங்கிழார் உடன் சிறிது காலமாக தங்கினார். செயிண்ட் கிருபனந்தா வாரியார் அடிக்கடி குருவராஜபேட்டைக்கு சென்றிருந்தார்.

தொழில்
------

குருவராஜப்பேட்டையின் முக்கிய பெரும்பான்மையான தொழிலாக கருதப்படுவது நெசவு ஆகும். மக்கள் கைத்தறி மற்றும் பவர் ஈர்ப்பு நெசவுகளில் ஈடுபட்டுள்ளனர். நெசவுத் தவிர, அரிசி மற்றும் கரும்பு பயிர்கள் பயிரிடுவதால், வேளாண்மையின் மற்றொரு முக்கிய தொழிலாக கருதப்படுகிறது.

அண்மை
-----

குருவராஜப்பேட்டை என்ற பகுதி, அரக்கோணத்திலிருந்து 13 கி.மீ தாெலைவிலும், திருத்தனியிலிருந்து  10 கி.மீ  தாெலைவிலும்ம ற்றும் சோளிங்காிலிருந்து 15 கி.மீ. தாெலைவிலும் அமைந்துள்ளது.

பள்ளிகள்
--------

* மங்கலங்கிழார் அரசு ஆண்கள் மேல்நிலைபள்ளி.
* அரசு பெண்கள் மேல்நிலை பள்ளி

பாா்வை
------

1. ↑
2. ↑
3. ↑  "காப்பகப்படுத்தப்பட்ட நகல்". 2015-09-26 அன்று மூலம் பரணிடப்பட்டது. 2017-07-17 அன்று பார்க்கப்பட்டது.
**எல்லன் கவுல்டு சுவீபெல்** *(Ellen Gould Zweibel)* (பிறப்பு: 20 திசம்பர் 1952, நியூடார்க் மாநகரம்) ஓர் அமெரிக்க வானியற்பியலாளரும் மின்ம இயற்பியலாளரும் ஆவார்.

இவர்1973 ஆம் ஆண்டில் எல்லன் கவுல்டு சுவீபெல் சிகாகோ பல்கலைக்கழகத்தில் கணிதத்தில் இளங்கலைப் பட்டம் பெற்றார். 1977 ஆம் ஆண்டில் பிரின்சுடனில் இருந்து இயற்பியலில் இயெரேமியா பி. ஆசுட்ரைக்கரின் மேற்பார்வையின் கீழ் "குளிர் விண்மீன் வட்டுகளின் சமநிலை மற்றும் ஆர அலைவுகள்" என்ற தலைப்பில் முனைவர் பட்டம் பெற்றார். 1977-1978 ஆம் ஆண்டின் கல்வியாண்டிற்கான மேம்பட்ட ஆய்வு நிறுவனத்தில் வருகை தரும் அறிஞராக சுவீபெல் இருந்தார். பின்னர் வளிமண்டல ஆராய்ச்சிக்கான தேசிய மையத்தில் உயர் ஆய்வகத்தின் சூரிய இயற்பியல் குழுவில் சேர்ந்தார்.மேலும் இவர் 1980 முதல் 2003 வரை கொலராடோ பல்களைக்கழகத்தில் பேராசிரியராக இருந்தார். இவர் இப்போது மாடிசனில் உள்ள விசுகான்சின் பல்கலைக்கழகத்தின் வானியல், இயற்பியல் துறையில் வில்லியம் எல். கிரவுழ்சார் பேராசிரியர் கட்டிலை அணிசெய்கிறார். இவர் தேசிய அறிவியல் அறக்கட்டளையின் ஆற்றல் துறையின் உறுப்பினரும் காந்தத் தன் ஒருங்கமைவு மையத்தின் நிறுவல் உறுப்பினரும் மேனாள் இயக்குநரும் ஆவார்.

இவர் 1991 இல் அமெரிக்க இயற்பியல் கழகத்தில் ஆய்வுறுப்பினராகத் தேர்ந்தெடுக்கப்பட்டார். 

இவர் 2016 இல் மின்ம இயற்பியலுக்கான ஜேம்சு கிளார்க் மாக்சுவெல் பரிசைப் பெற்றார். இப்பரிசு விண்மீன்கள், பால்வெளிகள் போன்ற "வானியற்பியல் மின்ம ஊடகங்களின் இயக்கம், நிலைப்பு, ஆற்றலியல் புலங்களில் நிகழ்த்திய செறினான ஆராய்ச்சி"க்காக இவருக்கு வழங்கப்பட்டது. இவர் மின ஊடகத்தையும் பிற வானியற்பியல் நிகழ்வுகளை இணைப்பதில் முன்னோடியாகத் திகழ்கிறார். இவர் சூரியன், விண்மீன்கள், பால்வெளிகள், பால்வெளிக் கொத்துகள் ஆகியவற்றின் வானியற்பியல் நிகழ்வுகளையும் மின்ம இயற்பியலையும் ஆய்வு செய்கிறார்.

மேற்கோள்கள்
-----------

1. ↑  biographical information from *American Men and Women of Science*, Thomson Gale 2004
2. ↑  கணித மரபியல் திட்டத்தில் எல்லன் கவுல்டு சுவீபெல்
3. ↑  2016 James Clerk Maxwell Prize for Plasma Physicist Recipient, Ellen G. Zweibel, citation, APS website

வெளி இணைப்புகள்
---------------

* Homepage, University of Wisconsin–Madison பரணிடப்பட்டது 2022-02-03 at the வந்தவழி இயந்திரம்
சாரிடிமைட்ஸ் கடற்படை ஆரம்பத்தில் சிமோன் தலைமையிலான சைப்ரஸ் பயணத்தில் கலந்து கொண்டது.
 டெலியன் கூட்டணியின் எகிப்திய போர்த் தொடர்களின் முக்கிய நடவடிக்கைகளில் சாரிடிமைட்ஸ் பங்கேற்றார்.
**சாரிடிமைட்ஸ்**, (*Charitimides*, பண்டைக் கிரேக்கம்: Χαριτιμίδης ) (இறப்பு: கிமு 455 ) என்பவர் கிமு 5 ஆம் நூற்றாண்டின் ஏதெனியன் கடற்படை அதிகாரி ஆவார். கிரேக்க நகர அரசுகள் ஏதெனியன் தலைமையில் ஒன்று சேர்ந்த டெலியன் கூட்டணிக்கும் பாரசீகப் பேரரசிற்கும் இடையே நடந்த தொடர்ச்சியான மோதலான டெலியன் கூட்டணியின் போர்களின் காலத்தில் கடற்போர்களில் கலந்துகொண்டார். பாரசீக ஆட்சிக்கு எதிரான கிளர்ச்சிக்கு தலைமை தாங்கி லிபிய ஆட்சியாளரான இரண்டாம் இனரோசு போராடினார். அவருக்கு ஆதரவாக கிமு 460 இல் சென்ற டெலியன் கூட்டணியின் கடற்படைக்கு தளபதியாக எகிப்துக்கு இவர் அனுப்பப்பட்டார் (சில ஆசிரியர்கள் கூற்றின்படி 40 கப்பல்கள் என்றும், வேறு சிலரின் கூற்றின்படி 200 கப்பல்கள் கொண்ட படை). இவரது கடற்படை சைப்ரஸ் கடற்கரையில் இயங்கி வந்த நிலையில், அங்கிருந்து இவர் எகிப்துக்குத் செல்லுமாறு அனுப்பப்பட்டார். 

நைல் ஆற்றில் அகாமனிசியருக்கு எதிராக தனது கடற்படையை சாரிடிமைட்ஸ் வழிநடத்தினார். மேலும் 50 போனீசியக் கப்பல்களைக் கொண்ட கடற்படையைத் தோற்கடித்தார்.   இது கிரேக்கர்களுக்கும் பாரசீகர்களுக்கும் இடையிலான கடைசி கடற்படை மோதலாகும்.   50 போனீசியன் கப்பல்களில், இவர் 30 ஐ அழித்து, மீதமுள்ள 20 கப்பல்களைக் கைப்பற்றினார். 

பாரசீக தளபதி மெகாபிச்சிஸ் தன் கீழான பெரிய படையுடன் பாரசீகம் திரும்பியபோது, எஞ்சியிருந்த பாரசீகப் படைகள் முற்றுகையிடப்பட்டிருந்த மெம்பிசின் முற்றுகையை இவர்கள் அகற்றினர். பின்னர் கிமு 455 இல் பிரோசோபிடிசு முற்றுகையில் எகிப்த்தியர்களையும் அவர்களது கிரேக்க கூட்டாளிகளையும் முற்றுகையிட்டார்.  பிரோசோபிடிசில் பாரசீகர்களுக்கு எதிரான போரில் சாரிடிமைட்ஸ் அவர்களை அழிந்தார். 

எகிப்தியர்களுக்காகப் போரிட்ட மற்ற புகழ்பெற்ற கிரேக்க தளபதிகள் சாப்ரியாஸ் மற்றும் அஜிசிலேயஸ் ஆகியோராவர்.

குறிப்புகள்
-----------

1. ↑  G. (Gaston), Maspero (1900) (in en). *The Passing of the Empires: 850 B.C. to 330 B.C.*. D. Appleton & Company. பக். 731. .
2. 1 2  Corby, Gary (2016) (in en). *The Singer from Memphis*. Soho Press. .
3. 1 2 3  Fornara, Charles W. (1983) (in en). *Archaic Times to the End of the Peloponnesian War*. Cambridge University Press. பக். 74. .
4. ↑  .
5. ↑  Vasunia, Phiroze (2001) (in en). *The Gift of the Nile: Hellenizing Egypt from Aeschylus to Alexander*. University of California Press. பக். 27. பன்னாட்டுத் தரப்புத்தக எண்:9780520228207. .
Sarah Harrison 2013
**சாரா ஹாரிசன்** (ஆங்கிலம்: Sarah Harrison ) என்பவர் இங்கிலாந்தைச் சேர்ந்த பெண் பத்திரிக்கையாளர். அவர் தற்போது‍ விக்கிலீ்க்ஸ்-ன் சட்ட பாதுகாப்பு குழுவில் உள்ளார். இந்த சட்ட பாதுகாப்புக்குழு‍ ஸ்பெயினின் முன்னாள் நீதிபதி பால்ட்சர் கார்சன் தலைமையில் இயங்கி வருகிறது.

சாரா ஹாரிசன் தற்போது‍ முக்கியமான புலனாய்வு செயற்திட்டங்கள், அதாவது‍ வெளிப்படுத்தப்பட்ட தீவிர மனித உரிமை மீறல்கள் மற்றும் உலகளாவிய கண்காணிப்பு துறையின் அம்சங்கள் கொண்ட பிரிவில் ஆசிரியர் மற்றும் துப்பறியும் இதழியல் குழுவுக்கான புலனாய்வு ஆராய்ச்சியாளர் ( The Bureau of Investigative Journalism ).

சாரா ஹாரிசன் ஜூலியல் அசாஞ்சே வால் ஆப்கன் வார் லாக் ( Afghan war logs ) என்ற பதி்ப்புக்கு‍ பொறுப்பாளராக நியமிக்கப்பட்டுள்ளார். அவர் தற்போது‍ எட்வர்ட் ஸ்நோடனுடன் ஜனநாயக நாடுகளுக்கு பயணம் மேற்கொண்டுள்ளார்.

ஸ்னோடனின் அடைக்கலத்திற்கு‍
--------------------------

ஸ்னோடென் சார்பில் கோரிக்கை மனுக்களை விக்கிலீக்ஸ் இணையதளத்தின் சட்ட ஆலோசகர் சாரா ஹாரிசன் இந்தியா உள்ளிட்ட 20 நாடுகளிடம் ஸ்னோடென் அடைக்கலம் கோரியுள்ளார். ஆஸ்திரியா, பொலிவியா, பிரேஸில், சீனா, கியூபா, பின்லாந்து, பிரான்ஸ், ஜெர்மனி, இத்தாலி, அயர்லாந்து, நெதர்லாந்து, நிகராகுவா, நார்வே, போலந்து, ஸ்பெயின், ஸ்விட்சர்லாந்து, வெனிசூலா ஆகிய நாடுகளிடம் சமர்ப்பித்துள்ளார்.

மூலம்
-----

1. 1 2
2. ↑  Afghan war logs
3. ↑

விக்கிமீடியா பொதுவகத்தில்,  
 ***Sarah Harrison***   
என்பதின் ஊடகங்கள் உள்ளன.
**சௌக்கிட்** *(Chow Kit)* என்பது மலேசியா, கோலாலம்பூர் மாநகரத்தில் உள்ள துணை மாவட்டம். இது சௌக்கிட் சாலையில் இருக்கிறது. சௌக்கிட் சாலையின் இரு புறமும் ஜாலான் ராஜா லாவுட், ஜாலான் துங்கு அப்துல் ரஹ்மான் என இரு சாலைகள் இணையாகச் செல்கின்றன. முன்பு காலத்தில் சௌக்கிட் பகுதியில் லோக் சௌக்கிட் எனும் ஈயத் தொழில் செல்வந்தர் இருந்தார். அவர் நகராட்சி மன்ற உறுப்பினராகவும் இருந்தார். அவர் பல தார்மீகப் பணிகளில் ஈடுபட்டு மக்களுக்கு உதவிகள் செய்தார். அவரின் நினைவாக அப்பகுதிக்கு சௌக்கிட் என்று பெயர் வந்தது.

1960ஆம் ஆண்டுகளில் சைக்கிட் பகுதிகள் சீனர்களின் கோட்டையாக விளங்கின. 2000 ஆம் ஆண்டுகளில் மாற்றம் கண்டது. இப்போது இந்தோனேசியர்களின் சொர்க்கபுரியாக மாறி விட்டது. இங்கு இப்பொது அதிகமான மலாய்க்காரர்களும் சந்தை வியாபாரங்களில் ஈடுபட்டுள்ளனர். சௌக்கிட் அருகில் கம்போங் பாரு எனும் மலாய்க் குடியிருப்பு பகுதி உள்ளது. இங்கு மலாய்க்காரர்கள் பன்னெடுங்காலமாக வாழ்ந்து வருகின்றனர்.

சௌக்கிட் பசார் எனும் சந்தையில் காய்கறிகள், இறைச்சிகள், மீன்கள் போன்றவை விறகப்படுகின்றன. வெளிநாட்டு சுற்றுப்பயணிகள் சௌக்கிட் பசாருக்கு வருகை புரிவது வாடிக்கையாகி விட்டது. இங்குள்ள இரவுச் சந்தையும் மிகப் பிரபலமானது. 2003ஆம் ஆண்டு இங்கு ஒற்றைத் தண்டவாள நிலையம் *(Monorail)* கட்டப்பட்டது. ஒவ்வொரு நாளும் ஆயிரக்கணக்கானோர் இந்த ஒற்றைத் தண்டவாளச் சேவையைப் பயன்படுத்துகின்றனர்.

மேற்கோள்
--------

1. ↑  By the 1880s, Chow Kit had made it big in businesses ranging from farms to mining ventures.
[*தொடர்பிழந்த இணைப்பு*]
2. ↑  "Bundle Chow Kit tetap hebat"
[*தொடர்பிழந்த இணைப்பு*]
அண்டவெளி புழுத்துளையின் காட்சிப் பிரதிநிதித்துவம். புழுத்துளைகள் ஒருபோதும் கவனிக்கப்படவில்லை, ஆனால் அவை கணித மாதிரிகள் மற்றும் அறிவியல் கோட்பாடுகள் மூலம் இருப்பதாக கணிக்கப்படுகிறது.
**கோட்பாட்டு இயற்பியல்** (Theoretical physics) என்பது இயற்பியலின் ஒரு பிரிவு ஆகும், இது இயற்கை நிகழ்வுகளை பகுத்தறிவதற்கு, விளக்குவதற்கு மற்றும் கணிப்பதற்காக, கணித மாதிரிகள் மற்றும் இயற்பியல் பொருள்கள் மற்றும் அமைப்புகளின் நுண்மமாக்களைப் பயன்படுத்துகிறது. இது சோதனை இயற்பியலுக்கு முரணானது, இந்த நிகழ்வுகளை ஆய்வு செய்ய சோதனைக் கருவிகளைப் பயன்படுத்துகிறது.

அறிவியலின் முன்னேற்றம் பொதுவாக சோதனை ஆய்வுகள் மற்றும் கோட்பாட்டிற்கு இடையே உள்ள தொடர்பைப் பொறுத்தது. சில சமயங்களில், கோட்பாட்டு இயற்பியல், சோதனைகள் மற்றும் கவனிப்புகளுக்கு முக்கியத்துவம் கொடுக்கும் அதே வேளையில், கணித விதிக் கட்டுப்பாட்டுத் தரங்களைக் கடைப்பிடிக்கிறது.

கண்ணோட்டம்
----------

இயற்பியல் கோட்பாடு என்பது உடலியல் நிகழ்வுகளின் மாதிரியாகும். இதன் கணிப்புகள் அனுபவ ரீதியான கவனிப்புகளுடன் எந்த அளவிற்கு ஒத்துப்போகிறது என்பதன் மூலம் மதிப்பிடப்படுகிறது. ஓர் இயற்பியல் கோட்பாட்டின் தரம் புதிய கணிப்புகளை உருவாக்கும் திறனின் அடிப்படையில் தீர்மானிக்கப்படுகிறது, இது புதிய கவனிப்புகள் மூலம் சரிபார்க்கப்படுகிறது. ஓர் இயற்பியல் கோட்பாடு ஒரு கணிதத் தேற்றத்திலிருந்து வேறுபடுகிறது, இரண்டும் சில வகையான மெய்கோள்களை அடிப்படையாகக் கொண்டவை, கணிதப் பொருத்தத்தின் தீர்ப்பு எந்தவொரு சோதனை முடிவுகளுடனும் உடன்பாட்டின் அடிப்படையில் இருப்பது இல்லை.   இதன் மூலம் இவை கணிதக் கோட்பாட்டிலிருந்து வேறுபடுகிறது, "கோட்பாடு" என்ற வார்த்தைக்கு கணித அடிப்படையில் வேறு அர்த்தம் உள்ளது.

சான்றுகள்
---------

1. ↑  Theorems and Theories பரணிடப்பட்டது 2014-08-19 at the வந்தவழி இயந்திரம், Sam Nelson.
2. ↑  Mark C. Chu-Carroll, March 13, 2007:Theorems, Lemmas, and Corollaries. பரணிடப்பட்டது 2022-09-21 at the வந்தவழி இயந்திரம் Good Math, Bad Math blog.

குறிப்புகள்
-----------

1. ↑  There is some debate as to whether or not theoretical physics uses mathematics to build intuition and illustrativeness to extract physical insight (especially when normal experience fails), rather than as a tool in formalizing theories. This links to the question of it using mathematics in a less formally rigorous, and more intuitive or heuristic way than, say, mathematical physics.
2. ↑  Sometimes the word "theory" can be used ambiguously in this sense, not to describe scientific theories, but research (sub)fields and programmes. Examples: relativity theory, quantum field theory, string theory.